Skulle parkere kundens Porsche – så gikk alt galt
Servicepersonen som jobber på luksushotellet Hyatt Regency Hotell i Sydney hadde en dårlig dag på jobben. Da han skulle parkere Porschen for en gjest på hotellet, gikk ikke alt som planlagt. Han klarte nemlig å kjøre bilen under et annet kjøretøy. Personen ble sittende fast inne i Porschen, og måtte kuttes løs av brannvesenet i byen, skriver nyhetsbyrået AP. Hotelldirektøren, Matthew Talbot fortalte australske medier at personen var flau over situasjonen og i sjokk, men ellers i fin form. Det er ikke kjent hvordan det hele skjedde, men hotellet har skrevet i en uttalelse at de etterforsker hendelsen.
Føreren av bilen kom fra det uten skader, men luksusbilen var ukjørbar etter ulykken.